钦定古今图书集成/理学汇编/学行典/第091卷 > 真西山集 > 问今人行到五分便是只知得五分
## 钦定古今图书集成/理学汇编/学行典/第091卷 > 真西山集 > 问今人行到五分便是只知得五分

朱文公曰：“知之与行，如车两轮，如鸟两翼，阙一不可。
《尚书·说命》乃云‘知之非艰，行之惟艰’”，何也？盖高宗天
资高明，未即位之前，已学于甘盘，其于天下之义理
多所通晓。傅说恐其徒知而不力行，故告之以“非知
之艰而行之惟艰”，欲其力行平日之所知故也。若学
者之事，须是以致知为先，知得一分，方能行一分，知
得十分。方能行得十分。若所知未真。断无能行之理。